Participate in Family History Work of Thailand มีส่วนร่วมในงานประวัติครอบครัวของประเทศไทย

สายสกุลของคนไทย
หากจะย้อนกลับไปหลายชั่วอายุ จะเห็นว่าผู้คนจากหลาย ๆ นามสกุลมีการแตกออกมาจากกิ่งก้านเดียวกัน และมีการแตกแขนงออกมาและได้เชื่อมโยงต่อกันออกมาจวบจนปัจจุบัน

บันทึกของสายสกุล
มีหลาย ๆ สายสกุลที่ได้ทำการบันทึกลำดับของสายสกุลของแต่ละครอบครัวไว้ อาจจัดทำในรูปของเอกสาร, หนังสือ, หรือจัดเก็บในเว็บไซต์ สิ่งเหล่านี้เป็นประโยชน์ต่อคนรุ่นต่อ ๆ มา ในการมีแหล่งค้นคว้าหาที่มาของบรรพบุรุษ

การเก็บบันทึกของแต่ละสายสกุล
บันทึกหลายบันทึกของแต่ละสายสกุล อาจมีการเก็บบันทึกไว้ตามรูปแบบของบันทึก หรืออาจมีการเพิ่มรูปแบบบันทึกเพื่อความสะดวกในการเข้าถึงข้อมูลของบรรพบุรุษ หลายบันทึกที่อยู่ในรูปของหนังสือ หรือเอกสารหายาก อาจถูกรวบรวมเก็บไว้ในหอสมุดต่าง ๆ อาจเป็นหอสมุดประจำจังหวัดหรือหอสมุดของมหาวิทยาลัยต่างๆ ที่ให้ประชาชนทั่วไปสามารถเข้าไปค้นคว้าได้

บางสายสกุลมีการเพิ่มรูปแบบการบันทึก โดยอาจจัดทำในรูปของเว็บไซต์ เพื่อให้ง่ายในการเข้าถึงข้อมูลของลูกหลานหรือบรรดาญาติ ๆ บางที่หากเป็นบุคคลสำคัญที่เคยสร้างคุณความดีแก่บ้านเมือง ข้อมูลอาจถูกจัดเก็บไว้เป็นประวัติส่วนบุคคลและถูกรวบรวมเก็บไว้ในเว็บไซต์ สารานุกรมวิกิพีเดีย

การรวบรวมข้อมูลรายชื่อของบรรพบุรุษ
ได้มีหน่วยงานที่ได้รับการสนับสนุนจาก ศาสนจักรของพระเยซูคริสต์แห่งวิสุทธิชนยุคสุดท้าย ได้จัดทำเว็บไซต์เพื่อให้ประชาชนสามารถมีเครื่องมือช่วยในการทำบันทึกของสายสกุลของตนเอง ซึ่งสะดวกในการเข้าถึงและสามารถทำร่วมกันกับบรรดาญาติพี่น้องได้ไม่ว่าอยู่ส่วนใหนของโลก ข้อมูลมีความปลอดภัยและมีระบบป้องกันที่ดีเยี่ยมจากผู้ไม่หวังดี ที่สำคัญคือเปิดให้ทุกคนทั่วโลกได้ใช้ฟรี...โดยเข้าไปที่ https://familysearch.org/

มีส่วนช่วยทำบันทึก
ดังที่ได้กล่าวมาข้างต้นว่า หากจะย้อนกลับไปในอดีต จะเห็นว่าแต่ละสายสกุลมีการเชื่อมโยงกัน บ้างก็มาจากพ่อเดียวกัน หรือแม่คนเดียวกัน บ้างก็ไปเชื่อมโยงกับสายสกุลอื่นโดยการแต่งงาน และมีการแตกแขนงลงมามากมายจวบจนปัจจุบัน

ขณะนี้มีหลากหลายสายสกุลที่ทำการรวบรวมในรูปของแผนภูมิต้นไม้ (Family Tree) ที่เยื่อมโยงกิ่งก้านและแขนงเข้าด้วยกัน

ผู้ที่ต้องการมีส่วนช่วยในการทำบันทึกนี้สามารถทำได้ เพราะยังมีบรรพชนผู้ล่วงลับไปแล้วอีกหลายคนที่ต้องการการนำเข้ามาต่อใน Family Tree

ลิ๊งค์ที่จะนำไปสู่การช่วยทำบันทึกใน Family Tree
คลิกที่รหัสประจำตัว ข้อมูลจะอยู่ในรายการ Sources ของหน้าข้อมูลแต่ละบุคคล